রবিবার পুজো কার্নিভাল, ভিড় সামলাতে চলবে বাড়তি মেট্রো

কলকাতা: ভারাক্রান্ত মনে মা কে বিদায় জানিয়েছে বাঙালি। কিন্তু পুজো পুজো মরশুম এখনও মন থেকে বিদায় জানাতে পারেনি বঙ্গবাসী। রবিবার রয়েছে দুর্গাপুজোর বিসর্জন পর্ব। আগামী রবিবার, ৫ অক্টোবর রেড রোডে পুজো কার্নিভালের মধ্যে দিয়ে তার সমাপ্তি ঘটবে। ওইদিন কলকাতার সমস্ত নামীদামি পুজো উদ্যোক্তারা প্রতিমা-সহ রেড রোডের কার্নিভালের অংশ নেবেন, তারপর বাবুঘাটে হবে বিসর্জন।  সেকারণে এখনও বেশ কিছু প্যাণ্ডেলে প্রতিমা রয়ে গিয়েছে। তবে এরইমধ্যে কার্নিভালের রাতে বাড়তি মেট্রো পরিষেবার কথা ঘোষণা করল কর্তৃপক্ষ। ব্লু ও গ্রিন লাইনে ওইদিন বেশি রাত পর্যন্ত মেট্রো পাওয়া যাবে।

গত কয়েকবছর ধরে পুজো কার্নিভাল কলকাতার এক বড় উৎসব। দেশি, বিদেশি অতিথি-সহ হাজার হাজার দর্শনার্থী শামিল হন তাতে। শুক্রবার কলকাতা মেট্রো রেলের তরফে বিজ্ঞপ্তি জারি করে জানানো হয়েছে, আগামী ৫ অক্টোবর পুজো কার্নিভালের দিন দক্ষিণেশ্বর-শহিদ ক্ষুদিরাম এবং সল্টলেক সেক্টর ফাইভ-শিয়ালদহ-হাওড়া ময়দান রুটে বাড়তি মেট্রো চালানো হবে। রোজকার সময়ে রাতের শেষ মেট্রোর পরও আপ ও ডাউনে মোট ৬টি অতিরিক্ত মেট্রো পাওয়া যাবে। ২০ মিনিট অন্তর সেই পরিষেবা মিলবে। তার সময়সূচিও ঘোষণা করেছে মেট্রো কর্তৃপক্ষ।

আরও পড়ুন: শনিতে ভারী থেকে অতি ভারী বৃষ্টির তোলপাড় জেলায় জেলায়, কতদিন চলবে দুর্যোগ?

একনজরে দেখে নিন কখন কখন মিলবে মেট্রো…..

ব্লু লাইন:

শহিদ ক্ষুদিরাম থেকে দক্ষিণেশ্বর (আপ)

রাত ১০.০৩, রাত ১০.২৩ ও রাত ১০.৪৩এ তিনটি মেট্রো ছাড়বে।

দক্ষিণেশ্বর থেকে শহিদ ক্ষুদিরাম (ডাউন)

রাত ৯.৫৩, রাত ১০.১৩, রাত ১০.৩৩এ তিনটি মেট্রো ছাড়বে।

গ্রিন লাইন:

সল্টলেক সেক্টর ফাইভ থেকে হাওড়া ময়দান

রাত ১০.২০, রাত ১০.৪০ ও রাত ১১টায় তিনটি মেট্রো ছাড়বে।

হাওড়া ময়দান থেকে সল্টলেক সেক্টর ফাইভ

রাত ১০.২০, রাত ১০.৪০ ও রাত ১১টায় তিনটি মেট্রো ছাড়বে।

দেখুন খবর